Dans, akrobatik og vendespil. Kreativiteten var i højsædet, da flere end 100 lærere, pædagoger og skoleledere fra Aalborg Kommune i dag mødtes til inspirationskursus. Den nye skolereform taler om en åben skole, hvor virksomheder, idrætsklubber og foreningsliv kommer med helt ind i klassen. Selvom de fleste skoler har indført den aktive undervisning, vil Aalborg Kommune i dag give skolerne endnu flere muligheder for udfordre eleverne med en aktiv undervisning. - Det handler jo kort og godt om at få børnene ud af skolerne og andre ind i skolerne og sætte børnene ind i nye ting inden  for sport, kultur og erhverv. Vores kerneopgave er at give børnene en spændende og varieret undervisning, og det tror vi på, at det her, det kan være med til, siger Tina French (Venstre), rådmand for skoleforvaltningen i Aalborg Kommune. Målet er, at skolerne i Aalborg Kommune kan blive mere åben og motiverende for den enkelte elev.

Opsummering:
Torsdag eftermiddag var lærere, pædagoger og skoleledere på undervisningsbænken, da de skulle inspireres til en mere energisk undervisning.